**Tiszavasvári Város Önkormányzata**

**Képviselő-testületÉNEK**

**202/2023. (VIII.3.) Kt. számú**

**határozata**

**Önkormányzati tulajdonú üres ingatlanok ismételt meghirdetése pályázat útján történő értékesítésre**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

I. **Értékesítésre meghirdeti nyilvános, licittárgyalásos eljárás keretében** - a határozat 1. melléklete szerinti pályázati felhívás szerint – a következő üres önkormányzati lakásokat:

|  |  |  |  |  |  |
| --- | --- | --- | --- | --- | --- |
|  | **értékesítendő lakás címe** | **helyrajzi száma** | **alapterület/m2** | **komfortokozata, helyiségei,****állapota** | **Az ingatlan induló licit ára**  |
| 1 | Vasvári Pál u. 6. I. lh. 1/1. | 1679/2/A/12 | 70 | komfortos, 1+2 szobás,gyenge-közepes műszaki és esztétikai állapotú | 9.900.000 Ft. |
| 2 | Vasvári Pál u. 6. I. lh. 1/2. | 1679/2/A/13 | 52 | komfortos, 1+2 szobás,gyenge-közepes műszaki és esztétikai állapotú |  8.400.000 Ft. |
| 3 | Vasvári Pál u. 6. I. lh. 1/3. | 1679/2/A/14 | 76 | komfortos, 2+1 szobás,gyenge-közepes műszaki és esztétikai állapotú | 11.000.000 Ft. |
| 4 | Vasvári Pál u. 6. I. lh. 2/6. | 1679/2/A/20 | 76 | komfortos, 2+1 szobás,gyenge-közepes műszaki és esztétikai állapotú | 11.000.000 Ft. |
| 5 | Vasvári Pál u. 6. I. lh. 3/7. | 1679/2/A/24 | 70 | komfortos, 1+2 szobás,gyenge-közepes műszaki és esztétikai állapotú | 9.800.000 Ft. |
| 6 | Vasvári Pál u. 6. I. lh. 3/9. | 1679/2/A/26 | 76 | komfortos, 2+1 szobás,gyenge-közepes műszaki és esztétikai állapotú | 9.800.000 Ft. |
| 7 | Vasvári Pál u. 6. I. lh. 4/11. | 1679/2/A/31 | 52 | komfortos, 1+2 szobás,gyenge műszaki és esztétikai állapotú | 7.700.000 Ft. |
| 8 | Vasvári Pál u. 6. II. lh. 1/1. | 1679/2/A/15 | 70 | komfortos, 1+2 szobás,gyenge-közepes műszaki és esztétikai állapotú | 9.900.000 Ft. |
| 9 | Vasvári Pál u. 6. II. lh. 1/2. | 1679/2/A/16 | 52 | komfortos, 1+2 szobás,gyenge-közepes műszaki és esztétikai állapotú | 8.700.000 Ft. |
| 10 | Vasvári Pál u. 6. II. lh. 2/6. | 1679/2/A/23 | 76 | komfortos, 2+1 szobás,gyenge műszaki és esztétikai állapotú | 10.200.000 Ft. |
| 11 | Vasvári Pál u. 6. II. lh. 4/11.  | 1679/2/A/33 | 52 | komfortos, 1+2 szobás,gyenge műszaki és esztétikai állapotú | 7.800.000 Ft. |

A pályázat kiírásának időpontja: 2023. augusztus 3.

**A pályázat benyújtási határideje: 2023. szeptember 8. (péntek) 12.00 óra**

 Határidő: azonnal Felelős: Szőke Zoltán polgármester

II. Felkéri a polgármestert, hogy amennyiben jelen kiírásra nem érkezik pályázat, úgy folyamatosan hirdesse meg eladásra a határozat mellékletében található pályázati felhívásban szereplő ingatlanokat.

A pályázat kiírásának időpontja: tárgyhó 01., amennyiben munkaszüneti napra esik, úgy ezt követő első munkanap.

A pályázat benyújtási határideje: a pályázat kiírásától számított 30. nap, amennyiben munkaszüneti napra esik, úgy ezt követő első munkanap 16.00 óra.

Határidő: esedékességkor Felelős: Szőke Zoltán polgármester

III. Felkéri a jegyzőt**,** hogy az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 5. melléklete előírásainak megfelelően működjön közre a pályázat előkészítésének és elbírálásának lebonyolításában.

Határidő: esedékességkor Felelős: Dr. Kórik Zsuzsanna jegyző

IV. Felkéri a polgármestert, hogy a pályázat benyújtására nyitva álló határidőt követően terjessze a Képviselő-testület elé a beérkezett pályázatokat a pályáztatás eredményessége eldöntése érdekében.

Határidő: esedékességkor Felelős: Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**202/2023. (VIII.3.) Kt. sz. határozat 1. melléklete

**PÁLYÁZATI FELHÍVÁS**

**Nyilvános, licittárgyalásos pályázati eljárásra**

**I. A pályázat kiírója és a pályázat tárgya:**

Tiszavasvári Város Önkormányzata Képviselő-testületének 202/2023. (VIII.3.) Kt. sz. határozata alapján **Tiszavasvári Város Önkormányzata** (4440 Tiszavasvári, Városháza tér 4.) mint tulajdonos, **nyilvános, licittárgyalásos pályázati eljárás keretében történő értékesítésre meghirdeti a következő Tiszavasvári Város Önkormányzata 100%-os tulajdonában álló tiszavasvári nem lakott, beköltözhető lakásokat.**

**A pályáztatásra kerülő ingatlan legfontosabb adatai:**

|  |  |  |  |  |  |
| --- | --- | --- | --- | --- | --- |
|  | **értékesítendő lakás címe** | **helyrajzi száma** | **alapterület/m2** | **komfortokozata, helyiségei,****állapota** | **Induló licit ár, a megállapított forgalmi érték**  |
| 1 | Vasvári Pál u. 6. I. lh. 1/1. | 1679/2/A/12 | 70 | komfortos, 1+2 szobás,gyenge-közepes műszaki és esztétikai állapotú | 9.900.000 Ft. |
| 2 | Vasvári Pál u. 6. I. lh. 1/2. | 1679/2/A/13 | 52 | komfortos, 1+2 szobás,gyenge-közepes műszaki és esztétikai állapotú | 8.400.000 Ft. |
| 3 | Vasvári Pál u. 6. I. lh. 1/3. | 1679/2/A/14 | 76 | komfortos, 2+1 szobás,gyenge-közepes műszaki és esztétikai állapotú | 11.000.000 Ft. |
| 4 | Vasvári Pál u. 6. I. lh. 2/6. | 1679/2/A/20 | 76 | komfortos, 2+1 szobás,gyenge-közepes műszaki és esztétikai állapotú | 11.000.000 Ft. |
| 5 | Vasvári Pál u. 6. I. lh. 3/7. | 1679/2/A/24 | 70 | komfortos, 1+2 szobás,gyenge-közepes műszaki és esztétikai állapotú | 9.800.000 Ft. |
| 6 | Vasvári Pál u. 6. I. lh. 3/9. | 1679/2/A/26 | 76 | komfortos, 2+1 szobás,gyenge-közepes műszaki és esztétikai állapotú | 9.800.000 Ft. |
| 7 | Vasvári Pál u. 6. I. lh. 4/11. | 1679/2/A/31 | 52 | komfortos, 1+2 szobás,gyenge műszaki és esztétikai állapotú | 7.700.000 Ft. |
| 8 | Vasvári Pál u. 6. II. lh. 1/1. | 1679/2/A/15 | 70 | komfortos, 1+2 szobás,gyenge-közepes műszaki és esztétikai állapotú | 9.900.000 Ft. |
| 9 | Vasvári Pál u. 6. II. lh. 1/2. | 1679/2/A/16 | 52 | komfortos, 1+2 szobás,gyenge-közepes műszaki és esztétikai állapotú | 8.700.000 Ft. |
| 10 | Vasvári Pál u. 6. II. lh. 2/6. | 1679/2/A/23 | 76 | komfortos, 2+1 szobás,gyenge műszaki és esztétikai állapotú | 10.200.000 Ft. |
| 11 | Vasvári Pál u. 6. II. lh. 4/11.  | 1679/2/A/33 | 52 | komfortos, 1+2 szobás,gyenge műszaki és esztétikai állapotú | 7.800.000 Ft. |

Licitálni ingatlanonként (vagyontárgyanként) lehet a licittárgyaláson.

A licittárgyalást vagyontárgyanként külön kell lebonyolítani.

A licitküszöb 100.000 Ft.

Bírálati szempont: megajánlott legmagasabb vételár

Az értékesítésre meghirdetett lakások jelenleg nincsenek bérbe adva. Teljes felújításra szorulnak, műszaki állapotuk az elmúlt évtizedben jelentősen leromlott. A lakások beázása miatt, és energetikai szempontból is indokolt lenne az épület teljes külső homlokzatának újbóli szigetelése. A lakások nagy részében szükséges a rossz állapotú nyílászárók, erkélykorlátok cseréje, továbbá cserélni szükséges a régi, elavult, vagy esetleg működésképtelen gázkonvektorokat, gázvízmelegítő berendezéseket, aljzat burkolatokat, vizesblokk berendezéseket.

Az ingatlanok megtekintésére előzetes időpont egyeztetést követően van lehetőség. Időpontot egyeztetni a Tiszavasvári Polgármesteri Hivatal Ügyfélfogadási idejében Tőkés Lóránt (telefonszám: 06 30 471 8729) ügyintézőnél lehet.

A pályázat kiírását követően a kiíró a kiírás tartalmát annak elírás, számítási hiba következtében történő javítása, a pályázatok kiírási, benyújtási vagy elbírálási határidejének módosítása, meghosszabbítása céljából változtathatja meg, módosíthatja.

**II. Pályázatot nyújthat be** az ingatlan tulajdonjoga megszerzésére jogosult természetes személy, vagy a nemzeti vagyonról szóló 2011. évi CXCVI. törvény 3. § (1) bekezdés 1. pontja alapján átlátható szervezet.

**III. A pályázó által benyújtandó pályázati dokumentációnak minimálisan tartalmaznia kell az alábbiakat:**

* A pályázó nevét, címét, elérhetőségi adatait (email cím, telefonszám), nem természetes személy pályázó esetén székhelyét, adószámát, képviseletre jogosult ügyvezetőjének nevét.
* A pályázónak nyilatkoznia kell arról, hogy
* vételi szándékát fenntartja,
* a pályázati kiírás tartalmát megismerte és elfogadja a pályázati feltételeket, valamint a 31/2013. (X.25.) önkormányzati rendeletnek a versenyeztetési szabályzatáról szóló 5. melléklete előírásait;
* a licittárgyaláson részt kíván venni;
* nem természetes személy pályázó esetén anemzeti vagyonról szóló 2011. évi CXCVI. törvény 3.§ (1) bekezdés 1. pontja alapján átlátható szervezetnek minősül;
* együttes pályázat benyújtása esetén egyetemleges kötelezettséget vállalnak a pályázatban foglaltak megvalósítására;
* az általa közölt adatok a valóságnak megfelelnek;
* hozzájárul személyes adatainak pályázati eljárással összefüggésben történő kezeléséhez;
* nem természetes személy pályázó esetén a képviseletre jogosult aláírási címpéldánya;
* a pályázó a megpályázott ingatlant megtekintette, az ingatlanra és környezetére vonatkozó építési szabályozást megismerte, a közhiteles nyilvántartásban elérhető információkat beszerezte;
* nyilatkozat annak tudomásulvételéről, hogy a pályázó az adásvételi szerződés alábbi feltételeit elfogadja:
* amennyiben a vételár megfizetésével a vevő 7 munkanap késedelembe esik, az eladót megilleti az adásvételi szerződéstől való elállás joga, a vevőt terheli az eredeti állapot helyreállításának kötelezettsége;
* a vételár teljes összegének késedelmes megfizetése esetén a késedelem idejére a vevő a polgári törvénykönyvről szóló 2013. évi V. törvénynek megfelelő késedelmi kamatot köteles fizetni eladó részére;
* az ingatlan tulajdonjogának bejegyzéséhez szükséges jognyilatkozat megtételének feltétele az adásvétel szerinti teljes vételár és esetleges kamatai teljes összegének megfizetése az eladó részére
* az ingatlan birtokba adása a vevő részére a vételár és esetleges késedelmi kamatok maradéktalan megfizetését követően történhet meg eladó által.
* A pályázati eljárásban csak olyan pályázó vehet részt pályázóként, akinek nincsen az önkormányzattal szemben bármilyen jogügyletből kifolyó lejárt tartozása, vagy vállalja, hogy legkésőbb a pályázat benyújtásának napjáig azt teljes egészében kiegyenlíti.
* Az adásvételi szerződésben rögzítésre kerül, hogy az ingatlan a jelenlegi, megtekintett műszaki állapotban kerül értékesítésre.

**IV. A pályázati ajánlat benyújtásának helye, módja, időpontja:**

A pályázatot személyesen vagy postai úton lehet benyújtani.

Személyesen történő benyújtás helye: Tiszavasvári Polgármesteri Hivatal

Tiszavasvári, Városháza tér 4. szám, I. emelet 103. iroda

Postai úton történő benyújtás esetén: Tiszavasvári Város Polgármestere

4440 Tiszavasvári, Városháza tér 4.

**A pályázati dokumentáció benyújtásának módja:**

A pályázat **írásban, papíralapú formában, zárt borítékban** nyújtható be:

* A borítékot Tiszavasvári Város Polgármesteréhez kell **címezni.**
* A borítékon **fel kell tüntetni** a pályázat megnevezését, megjelölve a megpályázandó ingatlan címét, helyrajzi számát az alábbiak szerint: „**Pályázat a Tiszavasvári, Vasvári Pál út 6. szám … lépcsőház, … emelet … ajtó, ……………. helyrajzi számú önkormányzati lakás értékesítésére”**
* A borítékon **fel kell tüntetni** az alábbi szöveget: „**A határidő lejártáig nem bontható fel.”**

**Pályázat benyújtási ideje:**

A pályázat benyújtására a 2023. augusztus 3. napján történő kiírásától (azaz a Tiszavasvári Polgármesteri Hivatal hirdetőtábláján történő kifüggesztéstől, valamint a Tiszavasvári Város Önkormányzata hivatalos honlapján való közzétételtől) számítva, **2023. szeptember 8. (péntek) 12.00 óráig van lehetőség.**

Az ajánlattevő, vagy meghatalmazottjaik az elkészített anyagot személyesen vagy postai úton, a kiírásban megjelölt időpontig juttathatják el papír alapon, zárt borítékban, a pályázatra utaló jelzéssel a kiírásban meghatározott szervhez, személyhez. A pályázati anyagot átvevő köteles azon feltüntetni a beérkezés dátumát, óra, perc megjelöléssel, valamint, hogy az megjelel, vagy nem felel meg az előbb megjelölt feltételeknek.

A meghatalmazott útján eljáró pályázók esetén a meghatalmazott köteles közokirattal vagy teljes bizonyító erejű magánokirattal igazolni képviseleti jogosultságát és annak mértékét.

**V. A pályázat felbontásának helye, ideje, módja, elbírálásának módja**:

A beérkezett pályázatok felbontásának helye: Tiszavasvári Polgármesteri Hivatal Képviselő-testületi

 ülésterme

A beérkezett pályázatok felbontásának ideje: a pályázati határidő leteltét követő 45 napon belül

A beérkezett pályázatok felbontásának módja: nyílt

A beérkezett pályázatok elbírálásának módja: A beérkezett pályázatok licittárgyalás útján kerülnek

elbírálásra

A licittárgyalás helye: Tiszavasvári Polgármesteri Hivatal Képviselő-testületi

 ülésterme

A licittárgyalás ideje: a pályázati határidő leteltét követő 45 napon belül

A licittárgyalás eredményének megállapítása: a licittárgyalást követő első testületi ülésen.

Az Önkormányzat szerződést azzal a pályázóval köt, aki a licittárgyaláson a legmagasabb árat ajánlotta.

* Amennyiben az adásvételi szerződés megkötésére a licittárgyalás eredményének megállapításáról szóló Képviselő-testületi döntést követő 30 napon belül nem kerül sor a pályázó hibájából, úgy a második legmagasabb licitet ajánló pályázó részére kerül a szerződési ajánlat megküldésre.
* Amennyiben a második legmagasabb licitet ajánló pályázóval sem jön létre érvényes szerződés az ajánlattól számított 30 napon belül, akkor az adott vagyontárgy ismételt pályázati kiírás útján kerül értékesítésre.
* Amennyiben a kiírásra csak egy pályázat érkezik, és a pályázat érvényes, a szerződés az érvényesen és eredményesen pályázóval megköthető.
* A nemzeti vagyonról szóló 2011. évi CXCVI. törvény 14. § szerint, az 5.000.000 Ft-ot meghaladó ingatlan értékesítése esetén a Magyar Államot elővásárlási jog illeti meg.

**VI. Egyéb ismérvek a pályázattal kapcsolatban:**

A Képviselő-testület fenntartja magának azt a jogot, hogy:

* érvényes pályázat(ok) benyújtása esetén is a pályázati eljárást indokolás nélkül eredménytelennek minősítse, és egyik pályázóval se kössön szerződést,
* a pályázati felhívást az ajánlatok benyújtására megjelölt időpontig visszavonhatja,
* a pályázatok felbontásának időpontjáról történő értesítés miatt, a Pályázó vállalja, hogy a pályázat benyújtásakor telefonon, vagy e-mailben tájékoztatja az Önkormányzatot telefonszámáról/e-mail címéről.

Figyelemmel a nemzeti vagyonról szóló 2011. évi CXCVI. törvényre és az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendeletre, a versenyeztetés a vagyonrendelet versenyeztetési szabályzatáról szóló 5. melléklete előírásai szerint kerül előkészítésre és lefolytatásra, melynek szabályait a pályázó magára nézve kötelezőnek fogad el.

Jelen pályázati felhívásban nem szabályozott kérdésekben Tiszavasvári Város Önkormányzat Képviselő-testületének 31/2013. (X.25) önkormányzati rendelete az irányadó.

**VII. A pályázatra vonatkozó további információszerzés módja:**

A pályázattal kapcsolatban további információt Gulyásné Gáll Anita ügyintézőtől lehet kérni a 06/42-520-500/ 113. mellék telefonszámon, illetve a gulyasne.anita@tiszavasvari.hu email címen.

Tiszavasvári, 2023. augusztus 3.

 **Tiszavasvári Város Önkormányzata**